Thread:A Heroic Smurf/@comment-1323688-20160426175007

‘Weel, hear this,’ says God. ‘Ah want ye tae leave yer hoose an travel tae anither land. Ah’ll make sure ye ken whaur ye're gaun, so ye needny be feart. An mair, hear this! In this new land ye'll become the faither o a great nation.'

Abie wis dumfoonert for sure, but he didny argue. He an Sarah packed up aw their gear, an asked his nephew Lot, alang wi his faimily, tae jine them.

Travellin thegither wi their servants an their flocks o goats an sheep an coos, they sterted alang the road. Slowly they made their wey oot o Mesopotamia, aye watchin for springs o watter or wells, an sleepin at night in their big goatskin tents.

At last they came tae the country cawd Canaan — jist as God had telt them. 